Spider-Man: Homecoming on vuonna 2017 ensi-iltansa saanut supersankarielokuva, joka perustuu Marvel Comicsin suosittuun sarjakuvahahmoon Hämähäkkimies. Se on Hämähäkkimies-elokuvasarjan toinen uudelleenkäynnitys sekä Marvel Cinematic Universen (MCU) kuudestoista elokuva. Elokuvan ohjasi Jon Watts ja hän myös käsikirjoitti sen yhdessä John Francis Daleyn, Jonathan Goldsteinin, Christopher Fordin, Chris McKennan ja Erik Sommersin kanssa. Sen pääosissa ovat Tom Holland, Michael Keaton, Jon Favreau, Zendaya, Donald Glover, Tyne Daly, Marisa Tomei ja Robert Downey Jr. Elokuvassa Peter Parker yrittää tasapainoittaa elämänsä high school -opiskelijana samalla kun yrittää Hämähäkkimiehenä taistella Korppikotkaa vastaan.